Edy उसने कहा: बच्चों को फिजिक्स के गुर सिखाने की यह एक दिलचस्प जगह है। मजेदार, आसान भाषा में और दिलचस्प उदाहरणों के साथ फिजिक्स जैसे मुश्किल सब्जेक्ट को कैसे पढ़ाया और समझाया जा सकता है, इसे यहां देखिए। मिसाल के तौर पर यह सवाल कि फिजिक्स क्या है? जवाब है – ब्रह्मांड की हर चीज हर दूसरी चीज पर कोई-न-कोई असर डालती है। इसी असर की पढ़ाई फिजिक्स कहलाती है। यह ऐसा विज्ञान है, जो बाकी सभी विज्ञानों के साथ सीधा संबंध रखता है : केमिस्ट्री, बायॉलजी, जियॉलजी, एस्ट्रोनमी, इंजिनियरिंग आदि। मोशन, हीट एंड थर्मोडाइनेमिक्स, इलेक्ट्रिसिटी एंड मैगनेटिम, लाइट और मॉडर्न फिजिक्स को कवर करने वाली इस वेबसाइट में गूगल की मदद से फिजिक्स से जुड़ा एक सर्च इंजन भी दिया गया है, जो इस सब्जेक्ट पर और जानकारियां पाने में मदद करता है। बच्चों को उन्हीं की भाषा में फिजिक्स समझाने की अच्छी कोशिश है यह।